ROMÂNIA **(nu produce efecte juridice)\***

JUDEȚUL MUREȘ

SERVICIUL PUBLIC DE UTILITĂȚI MUNICIPALE

Nr. 91359 din 8.06.2022 **Inițiator**

**PRIMAR**

**Soós Zoltán**

**REFERAT DE APROBARE**

**Privind** **metodologia pentru agenții economici prezenți la ”Zilele Târgumureșene”**

Manifestarea “Zilele Tîrgumureşene” a devenit o tradiţie a municipiului Tg. Mureş, aceasta având loc anual. Anul acesta se va desfăşura cea de-a XXV-a ediţie a manifestării, în luna iunie, prilej cu care vor avea loc o serie de activităţi sociale, culturale, sportive, economice. Tot cu prilejul acestei sărbători participă agenţi economici, se amplasează standuri, corturi, rulote, în care îşi prezintă şi desfac mărfurile.

Astfel, s-a întocmit metodologia pentru agenții economici prezenți la această manifestare prin care s-au sabilit condițiile de participare pentru activități de alimentație publică, comercializarea de produse alimentare, nealimentare, băuturi și jocuri.

Ca şi condiţii de participare sunt: pentru bucătărie – construcţie de tip uşor cu acoperiş din prelată sau alte materiale impermeabile în culori uni, care să se încadreze şi / sau rulote; fiecare terasă să aibă un anumit specific, fiind dotată cu mobilier de calitate; echipamentul personalului să fie de calitate şi distinctiv, cu obligativitatea purtării de ecusoane; să obţină avizele necesare pentru comercializarea produselor, conform prevederilor legale în vigoare; să răspundă de întreţinerea şi curăţenia amplasamentului şi a zonei adiacente, fiecare masă va fi dotată cu sac menajer pentru debarasare; să respecte normele specifice de tehnica securităţii muncii şi PSI (va avea în dotare minim un stingător cu praf CO2 pentru prevenirea incendiilor); să respecte programul de funcţionare şi aprovizionare; să respecte normele de comportare şi bună vecinătate, să nu conturbe sub nici o formă desfăşurarea programului cultural; instalaţia electrică a aparaturii pe care o are în dotare, precum şi legăturile la reţeaua electrică (prize, prelungitoare, ştechere, dulii, etc.) să fie standardizate şi să corespundă din punct de vedere al calităţii; sunt interzise improvizaţiile de orice fel; la încheierea manifestărilor, să predea spaţiul curat şi în bune condiţii.

Locațiile în care vor fi ampasați agenții economici sunt zona Centrală, Bulevardul Cetății, Cetatea Tg. Mureș și Parcul Municipal.

Ca urmare, supunem aprobării metodologia pentru agenții economici prezenți la ”Zilele Târgumureșene” .

**Director SPUM, Director adj. SPUM,**

**Váry Florentina Maria Zenovia Maria Șagău**

**Aviz favorabil Direcția economică Aviz favorabil Direcția juridică**

**Director executiv Director executiv**

**Crăciun Florin Ioan Buculei Dianora Monica**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute la art.129, art.139 din O.U.G. nr.57/2019 privind Codul Administrativ**

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ Proiect**

**(nu produce efecte juridice)\***

**Inițiator**

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**Privind metodologia pentru agenții economici prezenți la ”Zilele Târgumureșene”**

***Consiliul local municipal Tîrgu Mureş, întrunit în şedinţă extraordinară de lucru,***

Văzând Referatul de aprobare nr. **91359** din **8.06.2022**, prezentat de Serviciul Public de Utilităţi Municipale, privind metodologia pentru agenții economici prezenți la ”Zilele Târgumureșene”

În conformitate cu prevederile legii nr. 24/2004 privind Normele de tehnică legislativă pentru elaborarea actelor normative, republicată,

În conformitate cu prevederile Legii nr. 273/2006 privind finanțele publice locale

În conformitate cu prevederile Legii nr. 650/2002 privind aprobarea Ordonanței Guvernului nr. 99/2000 privind comercializarea produselor și serviciilor de piață

În conformitate cu prevederile Ordonanței nr. 21/1992 privind protecția consumatorilor, republicată

În temeiul prevederilor art.129, alin.(1), alin.(14), art. 196 alin.(1), lit.a și ale art. 243, alin.(1), lit.a din din Ordonanța de Urgență a Guvernului nr. 57/2019 privind Codul Administrativ cu modificările și completările ulterioare,

**H o t ă r ă ş t e :**

**Art. 1.** Se aprobă metodologia pentru agenții economici prezenți la ”Zilele Târgumureșene”, conform Anexei care face parte integrantă din prezenta hotărâre.

**Art. 2.** Cu ducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Public de Utilităţi Municipale, Administrația Domeniului Public, Serviciul Autorizări, Activități Economice și Direcția Economică.

**Art. 3.** În conformitate cu prevederile art. 252, alin.1, lit. C și ale art. 255 din OUG nr. 57/2019 privind Codul Administrativ precum și ale art. 3, alin. 1 din Legea nr. 554/2004 privind Contenciosul Administrativ, prezenta hotărâre se înaintează Prefectului județului Mureș pentru exercitarea controlului de legalitate.

**Art.4.** Prezenta hotărâre se comunică Serviciului Pubic de Utilități Municipale Administrației Domeniului Public, Serviciului Autorizări, Activități Economice și Direcției Economice.

**Viză de legalitate**

**Secretarul general al Municipiului Târgu Mureş**

**Bâta Anca**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute la art.129, art.139 din O.U.G. nr.57/2019 privind Codul Administrativ**

ANEXĂ

***Metodologia pentru agenții economici prezenți la*** ***”ZILELE TÂRGUMUREȘENE”***

Având în vedere organizarea evenimentului ***”ZILELE TÂRGUMUREȘENE”***, propunem amplasarea de agenți economici*,*pe Piațeta Cetății, în Cetatea Tîrgu Mureș, str. Enescu și Parcul Municipal, pentru activități de alimentație publică, comercializarea de produse alimentare, nealimentare, băuturi și jocuri, după cum urmează:

1. **Perioada de desfăşurare:** **23 – 26 iunie 2022**
2. **Numărul total al amplasamentelor:**

**10 amplasamente, pe Piațeta Cetății**

**3 amplasamente în Cetate**

**15 amplasamente în Parcul Municipal**

**10 amplasamente pe str. Enescu**

La aceste amplasamente se mai adaugă operatorii economici existenți în Cetate și Piațeta Cetății.

1. **Suprafaţa unui amplasament** **este de:**

***Pe Piațeta Cetății:***

* Pentru alimentație publică **minim 16 mp** (suprafață pentru bucătărie, servire și depozitare), la care se adaugă mese și bănci pentru consumatori
* Pentru băuturi **6 mp**
* Pentru kurtes, pălănețe **minim 16 mp**

***În Cetate:***

* Pentru alimentație publică spațiu în Corpul E la parter **minim 20 mp,** la care se adaugă, în exterior, mese și bănci pentru consumatori
* Pentru băutură **6 mp**

***Pe str. Enescu:***

* Pentru producători de vin **6 mp,** la care se adaugă mese și bănci pentru consumatori
* Produse alimentare și băuturi **minim 6 mp**

***În Parcul Municipal:***

* Pentru alimentație publică **minim 16 mp** (suprafață pentru bucătărie, servire și depozitare), la care se adaugă mese și bănci pentru consumatori
* Pentru băuturi **6 mp**
* Pentru produse alimentare **minim 2 mp**
* Pentru produse nealimentare **minim 6 mp**
* Pentru jocuri **30 mp**

1. **Mobilierul impus pentru desfășirarea activității este: pentru alimentație publică: bucătărie, servire și depozitare -** construcție de tip ușor cu acoperiș din prelată sau alte materiale impereabile, în culori uni, care să se încadreze și/sau rulotă; pentru băuturi, produse alimentare și nealimentare, ***pavilion expoziţional*** (cort)**,** de culoare **deschisă** ( alb sau crem ), în stare bună.

În cazul în care se constată, în urma verificărilor, faptul că pavilionul amplasat de producător nu se încadrează în condiţiile impuse de către municipalitate, aceştia vor pierde amplasamentul.

Verificarea documentelor de producător, precum şi respectarea prevederilor din avizele eliberate (condiţii, suprafaţă) se va face prin **Direcţia Poliţia Locală**, în colaborare cu **Serviciul Public de Utilități Municipale** și cu **Administrația Domeniului Public** conform atribuţiilor ce le revin.

1. **Alte condiții de participare:** fiecare terasă să aibă un anumit specific, fiind dotată cu mobilier de calitate şi împodobită cu flori; echipamentul personalului să fie de calitate şi distinctiv, cu obligativitatea purtării de ecusoane; să folosească doar spaţiul pus la dispoziţie; să achite taxele de ocupare domeniu public; să obţină avizele necesare pentru comercializarea produselor, conform prevederilor legale în vigoare; să răspundă de întreţinerea şi curăţenia amplasamentului şi a zonei adiacente, fiecare masă va fi dotată cu sac menajer pentru debarasare; să respecte normele specifice de tehnica securităţii muncii şi PSI (va avea în dotare minim un stingător cu praf CO2 pentru prevenirea incendiilor); să respecte programul de funcţionare şi aprovizionare; să respecte normele de comportare şi bună vecinătate, să nu conturbe sub nici o formă desfăşurarea programului cultural; instalaţiile electrice ale aparaturii din dotare, precum şi legăturile la reţeaua electrică (prize, prelungitoare, ştechere, dulii, etc.) să fie standardizate şi să corespundă din punct de vedere al calităţii; sunt interzise improvizaţiile de orice fel; la încheierea manifestărilor, să predea spaţiul curat şi în bune condiţii.
2. **Va achita spațiul ocupat cu bucătărie, servire și depozitare, în baza HCL nr. 426/21.12.2021 în locațiile administrate Serviciului Public de Utilități Municipale și în baza HCL nr. 403/21.12.2021 în locațiile administrate de Administrația Domeniului Public. Trasele nu se taxează.**
3. **Modul de atribuire al amplasamentelor se va face prin atribuire directă,** **în funcţie de data depunerii cererii.**
   * + 1. **Începând cu data de 15 iunie 2022, operatorii economici pot depune cereri, însoțite de documentele necesare, la sediul Municipiului Târgu Mureş, P-ţa Victoriei, nr. 3, Biroul Unic, cam. 15, Email:** [**biroul.unic@tirgumures.ro**](mailto:biroul.unic@tirgumures.ro)**,** pentru **S**erviciul **A**utorizări **A**ctivităţi **E**conomice și pentru Administrația Domeniului Public; iar la Cetate, str. Avram Iancu nr. 2, email: [cetatems@yahoo.com](mailto:cetatems@yahoo.com), pentru **S**erviciul **P**ublic de **U**tilități **M**unicipale.

***Cererea se depune cu cel puţin 2 zile lucrătoare înainte de data solicitată spre avizare, în caz contrar, cererea nu se ia în considerare.***

1. **Documente necesare:**
2. **Cerere tip de eliberare acord pentru ocuparea temporară a domeniului public,** se obţine de la sediul Serviciului Public de Utilități Municipale**.**
3. **Cerere tip de eliberare aviz pentru ocuparea temporară a domeniului public,** se obţine de la cam. 15 sau de pe site-ul Municipiului Târgu Mureş **:** [**www.tirgumures.ro**](http://www.tirgumures.ro) **>** **>** BIROUL UNIC > B. Administrația Domeniului Public**,**  **însoţită** de următoarele documente: **copie după BI/CI și** **atestat de producător valabil, vizat pe anul 2022.**
4. **Cerere tip pentru aviz provizoriu de funcţionare,** se obţine de la **cam. 15** sau de pe site-ul Municipiului Târgu Mureş **:** [**www.tirgumures.ro**](http://www.tirgumures.ro) **>** BIROUL UNIC > A. Serviciul Autorizări Activități Economice, pe care se va complecta cu datele solicitate, **însoţită** de documentele necesare în vederea obținerii avizulu de funcționare**.**
5. **Condiţii eliminatorii:** **lipsa documentelor solicitate și ocuparea locurilor disponibile.**
6. **Avizele necesare desfăşurării activităţii comerciale sunt:**

* 1. **Acordul** **pentru ocuparea temporară a domeniului public**, aferent fiecărui amplasament emis de către Serviciul Public de Utilități Municipale.
  2. **Avizul pentru ocuparea temporară a domeniului public**, aferent fiecărui amplasament, se emite în conformitate cu **Crt. XXVI al Anexei nr. 1 la HCL nr. 403 din 21.12.2021***taxe speciale și tarife, aplicate de către Serviciul public – Administratia domeniului public, pentru anul 2022, precum şi instituirea unor sancţiuni contravenţionale, aplicabile acestora,*

**şi**

* 1. **Avizul de funcţionare cu caracter provizoriu,** aferent fiecărui amplasament, emis decătreServiciul Autorizări Activităţi Economice.

Avizele se afişează la vedere, de către fiecare operator economic, pe pavilioanele expoziţionale, în conformitate cu prevederile legale în vigoare.

1. **Acordul pentru ocupare temporară a domeniului public emis de către Serviciul Public de Utilități Municipale se ridică de la Cetate, str. Avram Iancu nr. 2, iar celelalte două avize se ridică personal de la sediul Municipiului Târgu Mureş, P-ţa Victoriei, nr. 3, Biroul Unic, cam. 15.**

Director SPUM, Director adj. SPUM, Director S.P.A.D.P.,

Váry Florentina Maria Zenovia Maria Șagău Moldovan Florian

ROMÂNIA **(nu produce efecte juridice)\***

JUDEȚUL MUREȘ

SERVICIUL PUBLIC DE UTILITĂȚI MUNICIPALE

Nr. \_\_\_\_\_\_\_\_\_ din \_\_\_\_\_\_\_\_\_\_2022 **Inițiator**

**PRIMAR**

**Soós Zoltán**

**REFERAT DE URGENȚĂ**

**Privind metodologia pentru agenții economici prezenți la ”Zilele Târgumureșene”**

În conformitate cu prevederile art. 7, pct. 13 din Legea nr. 52/2003 privind transparența decizională în administrația publică, supunem aprobării consiliului local, în regim de urgență metodologia pentru agenții economici prezenți la Zilele Târgumureșene.

Având în vedere organizarea acestor manifestări, în perioada 23 – 26 iunie 2022, s-a întocmit metodologia pentru agenții economici prezenți a această manifestare prin care s-au sabilit condițiile de participare pentru activități de alimentație publică, comercializarea de produse alimentare, nealimentare, băuturi și jocuri.

Ca urmare, supunem aprobării, în regim de urgență, metodologia pentru agenții economici prezenți la Zilele Târgumureșene.

**DIRECTOR S.P.U.M.,**

**Váry Florentin Maria**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute la art.129, art.139 din O.U.G. nr.57/2019 privind Codul Administrativ**